Downloaded from YTS.MX
Official YIFY movies site: YTS.MX
Dobro došli.
KUPI
Prezentacija počinje za pet,
četiri, tri, dva, jedan.
Kamere A, B i C.
Amazon je patentirao izraz „kupnja jednim klikom”.
To je bila Jeffova ideja.
Ja sam dizajnerica korisničkog iskustva.
Radila sam za Amazon 15 g.
Radila sam na opisima proizvoda i promociji kategorija u raznim zemljama.
Mislim da nema toga na čemu nisam radila na platformi.
Sustav je osmišljen i optimiziran tako
da vam omogući da kupite sve što vam može zatrebati
i više nego što ste mislili da vam treba.
SMJESTA OTKAZUJEM AMAZON
Ajme meni.
Dok ste radili ondje, jeste li razmišljali o tome što se događa nakon prodaje?
Ne.
Imamo nekoliko paketa.
Dobro se osjećaš kad kupiš nešto.
Ovo je super.
Problem je u tome što svake godine
više trošimo i više proizvodimo.
To ima i negativnu stranu, koju nitko ne želi da vidite.
Dizajn koji se ističe za generaciju koja ne staje.
U potpunosti manipuliraju vama, i to je znanost.
To je smišljena,
kompleksna,
pomno razrađena znanost s pomoću koje vas navode da kupujete.
Ne samo Amazon.
To čini većina velikih korporacija.
Daju sve od sebe da prikriju što se uistinu događa.
Majku im...
Uništili su ovo.
Bio sam direktor brenda Adidas.
Uvjeren sam da bih se trebao iskupiti za neke grijehe.
Sudjelovao sam u nekim situacijama
u kojima sam mogao i trebao bolje postupiti.
Kupila sam 500 iPhonea!
Bože dragi!
Počeo sam raditi u Appleu. Bio sam u osnivačkom timu Oculusa.
Potreba da zaštitimo kompaniju nadjačala je glas u meni koji je pitao:
„Je li ovo u redu?”
Ono što brendovi danas rade
šteti mnogim ljudima.
To nije samo smeće.
To je opasan otpad.
To pijemo i udišemo. To je otrov.
Kao u animiranom filmu Wall-E.
Potiču nas na potrošnju goleme količine stvari.
Pritom sve zatrpavamo otpadom,
što utječe na sve ljude na našem planetu.
Htjela sam im reći da će se kupci naljutiti kad shvate
da cijelo vrijeme pridonose svojoj propasti.
Ali nisu to htjeli čuti.
Zapitala sam se kako je došlo do ovoga
i što ćemo sad.
Pokreni program.
KUPI ODMAH: ŠOPING-UROTA
Zdravo.
Ja sam Sasha.
Osobni asistent čiji je zadatak pružati
otvorene savjete o poslovnom uspjehu.
Mogu samostalno kreirati prilagođene prizore.
Ubrzana snimka prirodnog rasta i razvoja.
Tijekom ove jedinstvene i zabavne interakcije
dat ću vam pet ključnih savjeta za maksimiranje dobiti.
One koji pogledaju program do kraja čeka iznenađenje.
1. PRODAJ VIŠE
Prvo pravilo.
Prodaj više.
PRODAJ VIŠE
Prodaja je ključ uspjeha.
No potrošače treba neprestano motivirati da povećavaju količinu kupljenih stvari.
Srećom, modna industrija pruža školski primjer brzog,
samomotiviranog rasta.
Nikome treba nova majica s kapuljačom, majica kratkih rukava ili cipele.
Ima ih tako mnogo, a većina ima i više nego što treba.
Treba vam uvjerljiv razlog da kupite taj proizvod.
BIVŠI DIREKTOR BRENDA ADIDAS
Kao članu upravnog odbora, to mi je bila jedna od najvažnijih zadaća.
Kolika nam je prodaja?
Kolika nam je dobit?
Ako te vrijednosti nisu dobre, onda nismo uspjeli.
Prodaja tenisica unosan je posao.
Samo lani prodano je gotovo pola milijarde pari.
Adidas je ovaj tjedan predstavio pametne tenisice.
Govorili smo da se moramo razlikovati
od Nikea, Pume i drugih, ali to nije ključno.
Moramo biti relevantni kupcima.
Bio sam zadužen za sve proizvode, komunikaciju,
prisutnost na internetu i strategiju.
Adidas je propadao 2014.
Pali smo na dno i sve je krenulo nizbrdo.
Bio je to najbolji oporavak u povijesti tvrtke, a možda i industrije.
Dionice Adidasa u velikom su porastu.
Pogledajte, dionice Adidasa
skočile su preko noći za 7,5 %.
Kako smo tako narasli? Uvijek sam se to pitao.
Mislim da je to bila kombinacija faktora.
Prije svega, važna je priča.
Evo, engleska nogometna momčad.
Koliko dresova imaju u jednoj godini?
Ne igraju samo u jednom. Za utakmice kod kuće, u gostima i još jedan.
Zatim drugi dresovi za razne druge prilike.
Zašto to rade?
Da stvore novu priču i novu priliku za kupnju.
U Adidasu smo bili svjesni toga da kultura sporta ne staje
kad završi utakmica i sudac proglasi kraj.
Prenosi se na ulice, koncerte
i školske hodnike.
Počeli smo surađivati s glazbenicima i umjetnicima.
S Beyoncé Knowles.
S Pharrellom Williamsom.
I s jednim od najkontroverznijih umjetnika u povijesti, Kanyeom Westom.
Priča je ključan pokretač potrošnje u ovoj grani industrije.
To je uloga Adidasa i ostalih modnih marki.
Kako stvoriti predmet želje?
Modnoj industriji to ide od ruke. Poznaju vas.
Poznajemo vas.
Ulažemo u istraživanje potrošača da razumijemo različite profile.
Znamo komu se obratiti kakvom porukom.
Adidas by Gucci.
Pridonio sam tomu u svojoj karijeri proizvodeći više i brže.
Ne radi to samo Adidas, to rade sve modne marke.
U ovom sam poslu već gotovo 20 g.
Proizvodimo otprilike šestinu košulja prodanih u SAD-u.
Naši su klijenti raznovrsni, od high street robnih marki
do dizajnerskih marki u prodaji diljem svijeta.
Kad sam počeo, bile su dvije sezone.
Linija se prodavala šest mjeseci.
No danas su, zbog pojave brze mode,
ostali brendovi prisiljeni svaki mjesec plasirati nešto novo.
Nitko nema službene brojke, ali ako istražite,
vidjet ćete da Gap proizvede oko 12 000 novih modela godišnje.
H&M oko 25 000.
Zara oko 36 000.
A SHEIN proizvede oko 1,3 milijuna novih modela godišnje.
Mislim da su javno objavljene brojke i preniske.
Naručila sam prošli tjedan.
-Vjerojatno jedanput mjesečno. - Bar jedanput mjesečno.
Naručujem dvaput mjesečno.
Odakle da počnem?
U modnoj industriji proizvedemo sto milijardi komada odjeće godišnje.
Sto milijardi.
Ovo je prekrasno.
Koliko ljudi ima na svijetu?
Koliko je to po glavi? Ne treba nam toliko odjeće.
Bio sam ambiciozan,
kompetitivan,
discipliniran, marljiv,
glasan.
Ubrzano sam napredovao u karijeri.
Kad sam počeo shvaćati kakav utjecaj imam u Adidasu,
nisam to više mogao zanemariti.
Jednostavno...
Više nisam mogao mirno spavati.
Zdravo, još jedanput.
Mnogi se ljudi razočaraju dok napreduju u karijeri.
Nemojte biti poput njih.
A sad uživajte u snimkama slatkih maca i patkica u trajanju od 19,2 sekundi.
Ajme meni!
Zapamtite, za uspjeh je ključno naučiti umijeće odvraćanja pozornosti.
Prizori New Yorka.
Otkrivanje temeljnih poruka reklama.
NASTAVI KUPOVATI
TROŠI
Jasna komunikacija s potrošačima
ključna je ako želite više prodati.
KUPI
No da biste maksimirali dobit, morate se pobrinuti
da kupci što prije nabave proizvod kad pobudite želju za njim.
Svaka je sekunda važna.
Ne ograničavajte svoju viziju.
Ako nešto možete zamisliti, onda to možete i ostvariti.
Dar tvoj nisam morao zamotati Čak ni iz kuće izaći
Dar tvoj nisam ni vidio U računalo sam se pouzdao
Ni u dućan nisam otišao Dan nisam potratio
Hvala ti, Amazon točka com
Amazon točka com
Počela sam raditi ondje još u ranim danima
kad se činilo nemoguće nagovoriti ljude da kupe nešto na internetu.
Bio je to zabavan izazov,
pomisao na to da bismo jednom mogli kupiti traperice preko interneta.
Mislila sam da ću naučiti sve u dvije godine i otići.
Ali bilo je neobično uzbudljivo.
Bilo je dinamično s visokom tolerancijom na rizik.
Bili smo spremni to učiniti.
Kad biste imali ideju, dali bi vam novac. „Samo naprijed.”
Osjećaš se kao izumitelj. Imala sam patente. Bilo je zabavno.
Išla sam na sastanke s Jeffom Bezosom i još četvero ljudi.
Mogli smo razgovarati i prepirati se s njim.
Izgleda kao običan kaubojski šešir,
ali je zapravo kaciga s odobrenjem Agencije za zaštitu na radu.
Imamo najbolju ručnu bušilicu na svijetu.
Jeff nema strpljenja ni za koga tko nije pametan kao on.
Jednostavno bi prekinuo nekoga i rekao:
„Nisi pametan. Ne bi smio govoriti.”
Jeff je u početku primijetio da ljudi kupuju knjige, nosače zvuka,
filmove i DVD-e.
Ali da bi se moglo dobro zaraditi
prodajom odjeće i hrane preko interneta.
Ja sam pokrenula internetsku prodaju kozmetike,
nakita i odjeće.
To je bio posve nov način kupovanja.
KUPI ODMAH JEDNIM KLIKOM
Govorili smo da želimo biti dostupni
kad idući put poželite nešto kupiti.
Recimo, u krevetu ste i razmišljate: „Treba mi nova gulilica za mrkvu.”
„Treba mi nova jastučnica. Ova me grebe.” Bilo što.
Gdje god bili i što god radili,
ako pomislite da vam nešto treba,
htjeli smo da se sjetite Amazona.
Razmišljali smo: „Da je sustav čaroban, što bi učinio?”
Što bi bilo da je sustav čaroban?
Onda bi to bilo kao da postoji pokretna traka
od mjesta gdje se vaš artikl nalazi
do vaših vrata i da radi najbrže i najjednostavnije što može.
ČESTITAMO! PRIMILI STE POŠILJKU
Prelagano je. To smo i htjeli postići.
Htjeli smo da imate manje vremena da bolje razmislite
o predmetu koji mislite da želite kupiti.
To je, zapravo, znanost.
Neprestano smo smišljali nove načine da vas navedemo da kupujete.
Ovo sam sve kupila noćas u dva ujutro.
Tako neprimjetno utječemo na vaše ponašanje.
Mogli smo napisati, na primjer:
„Besplatna dostava na 25 dolara ili više.”
U jednoj objavi „25 dolara” pisalo bi narančastom bojom.
U drugoj zelenom bojom.
Tako možete testirati devet različitih mogućnosti.
U internetskoj trgovini bilo je dovoljno prometa
da smo imali statistički relevantne podatke
o tome koja nam inačica te rečenice
donosi najveću zaradu.
Svaki piksel na toj stranici
testirali smo i optimizirali, iznova i iznova.
KUPI ODMAH JEDNIM KLIKOM
Amazon je dizajnirao cijeli sustav
tako da u internetskoj trgovini imaju
pravu kombinaciju elemenata, boja i proizvoda
koja će vas najvjerojatnije navesti da kupite nešto.
DODAJ U KOŠARICU
Zamislite koliko toga kupi jedna osoba.
Zatim to pomnožite
s brojem ljudi koji kupuju u trgovinama poput Amazona.
DODAJ U KOŠARICU
Smatrala sam da poboljšavam iskustvo kupovine
i olakšavam kupcima da nađu krasan artikl.
Nisam razmišljala o posljedicama koje ćemo osjetiti
kada taj sustav postane sve učinkovitiji.
Mislim da nikad nismo razmišljali o tome kamo odlaze sve te stvari.
Prizor plastične vrećice na vjetru.
Zapamtite, da prodate više, morate proizvesti više.
Mnogo više.
Mislim da bi sada bilo zgodno da vidite konkretne podatke.
Zamislite ukupnu globalnu proizvodnju robe
koja bi zadovoljila veću internetsku prodaju.
Zamislite 2,5 milijuna cipela koliko se proizvede u satu.
Prije smo imali razdoblje čekanja.
Razmislite o tome.
Morali ste ustati, sjesti u auto,
odvesti se u trgovinu,
pregledati police, naći proizvod.
I vratiti se kući.
To je mnogo posla.
Ali ako samo morate pritisnuti gumb
i proizvod vam dođe na prag,
naravno da ćete kupovati više.
Zamislite 68 733 mobitela proizvedenih svakog sata.
Zamislite 190 000 odjevnih artikala proizvedenih svake minute.
Fantastično.
Zamislite 12 tona plastike proizvedene svake sekunde.
KUPI
Vodio sam Unilever, jednu od najvećih multinacionalnih kompanija.
Unilever je među najvećim proizvođačima artikala u kućanstvu.
Poput šampona i deterdženata.
Za oko 3,5 milijarde potrošača dnevno.
Mislim da potrošači nisu krivi za to.
Naravno, konzumiraju ih. Ali zašto?
Jer ih na to itekako potiču.
KUPI
Kad nešto bacimo, to nije uistinu nestalo.
Ne može nestati,
nego završi negdje drugdje na našem planetu Zemlji.
Posljedice su sve teže.
Čestitam, uspješno ste svladali prvo pravilo.
Odlično vam ide
i spremni ste za sljedeću razinu maksimiranja dobiti.
Sada ću vas podučiti
kako upravljati proizvodima nakon kupnje.
I kako diktirati potrošačima kada stari proizvod zamijeniti novim.
Bit ćete jedan korak bliže iznenađenju.
Hura.
BACAJ VIŠE
Drugo pravilo.
Bacaj više.
Ako želite stručnu edukaciju o stvaranju otpada za dobit,
bilo bi uputno da sada potražite dodatne materijale.
Zamislite žarulju na Broadwayu koja govori starijim glasom.
Zdravo.
Kažu mi da sam među rijetkima
jer i nakon sto godina još sjam.
Danas nema više mnogo ovakvih poput mene.
Moglo bi se reći da smo bili predobri.
Naš se svijet okrenuo naglavačke 15. siječnja 1925.
Tog sudbonosnog dana osnovan je kartel Phoebus.
Vraćam vas u prošlost.
Natrag...
Ova skupina direktora vodećih proizvođača žarulja
urotila se s ciljem skraćivanja našeg životnog vijeka radi veće dobiti.
Kako bi potaknuli češću zamjenu,
trajanje svake žarulje skratili su s 2500 sati
na samo tisuću sati rada.
I pritom proizveli gomilu nepotrebnog otpada.
Divan otpad.
Nazvali su to planirano zastarijevanje.
Nije to baš bila prava urota.
Proizvodnja artikala koji se brzo kvare i odbacuju
postala je uobičajena u gotovo svim granama industrije.
Od odjeće koja traje samo nekoliko pranja
do električnih četkica za zube s nezamjenjivim baterijama.
I pisača koji ne funkcioniraju iako u njima ima tinte.
Ništa ne ispisuje kako treba.
Treba mi novi pisač. Ovaj više ne radi.
A star je tek tri godine!
Danas je planirano zastarijevanje postalo
temelj uspješnog poslovanja diljem svijeta.
Stvorili smo proizvod
planiranom evolucijom svog izvornog temeljnog dizajna.
Apple se držao ideje da su naši proizvodi savršeni od prvog dana.
Uklonili smo nesavršenosti,
postigli besprijekoran spoj materijala
i stvorili savršeno zrcalnu površinu.
Vrhunac i ideal je postići besprijekoran, kompaktan proizvod.
Ne želimo da rabite Appleov proizvod otprije nekoliko godina.
Želimo da sada kupite novi, savršeni predmet.
Staro zamijeniš novim.
Potrošačkom elektronikom bavim se nešto više od deset godina.
Počeo sam u Appleu.
Bio sam u osnivačkom timu Oculusa i vodio odjel za hardver.
Zaposlio sam se u Appleu 2009. g.
Živio sam u podrumu roditeljske kuće nekoliko mjeseci kad su nazvali iz Applea.
Zaposlio sam se i počeo raditi na softveru
iz kojeg je nastao FaceTime.
Ovo će zauvijek promijeniti našu komunikaciju.
Već sam tada nazirao tračak čarolije
dok sam još bio tek diplomirani član inženjerskog tima.
I tada su, kao i danas, bili iskreno fokusirani
na razvoj proizvoda koji pruža izvanredno korisničko iskustvo.
Premda su neke nuspojave toga katkad itekako negativne.
Nazvali smo ga iPhone.
Danas...
Ovime danas Apple je izumio novu generaciju telefona.
To je donekle ludo, ali kod takvih kompanija
naglasak je na predstavljanju, na tom velikom trenutku.
Mnogo ste puta vidjeli Appleova velika predstavljanja.
Prelazimo na višu razinu.
Danas vam predstavljamo iPhone 3G.
Moramo prodavati iPhone u više zemalja.
Svaki sljedeći model iPhonea
zasnivamo na viziji izvornog iPhonea.
Budući da je Apple tako silno uspješan u tome,
oponašaju ih svi proizvođači potrošačke elektronike na svijetu.
Galaxy Note 8.
Proizvodite li laptope ili pametne telefone, koje već svi imaju,
vaš poslovni model oslanja se
na to da će potrošači zamijeniti stare uređaje novima.
Četiri, tri, dva, jedan!
To je cijela mašinerija. Dizajniraš proizvod,
proizvodiš ga, prodaješ ga,
predstaviš proizvod, korisnici ga upotrebljavaju
i završi kao otpad.
Svaki se dan baci oko 13 milijuna mobilnih telefona,
što je nevjerojatna, nepojmljiva količina.
Pomislite kako se to nagomila.
Svi zamjenjujemo te uređaje svake dvije do tri godine.
Premda su izuzetno napredni i skupi,
a, može se reći, i vrhunac industrijskih mogućnosti naše civilizacije,
odbacujemo te predmete.
Kad malo bolje razmislim,
to je izopačeno na sve moguće načine
i iz svake perspektive.
Zapamtite,
neprekidnom proizvodnjom novih proizvoda
potičete potrošače da odbace stare.
To je ključno za rast.
Nažalost, neki će pojedinci poželjeti zadržati
ili popraviti predmete koje smatrate da treba zamijeniti.
Te ljude treba aktivno odvraćati od toga kad god je to moguće.
Kyle Wiens je osnivač i izvršni direktor iFixita,
tvrtke koja nudi alat, dijelove i upute za popravak tisuća uređaja.
Prije je bilo normalno popravljati.
Bilo je priručnika i rezervnih dijelova.
No u proteklih 30 g. postupno su nestali iz uporabe.
Ovo je potrošna roba.
- Rabiš ga 2 g., baciš, kupiš novi. - Ne sviđa mi se to.
Pretpostavljao sam da ne popravljamo stvari jer to nije moguće
i ekonomski održivo.
Ali ne popravljamo stvari jer su se odvjetnici potrudili
da uskrate to znanje svijetu.
Neki se još pozivaju na autorska prava i traže da uklonimo informacije s iFixita.
Neki dan sam dobio zahtjev.
Rekli smo im da odjebu.
Osim što tvrtke uklanjaju informacije o popravku proizvoda,
sve se trude proizvesti artikle koje je mnogo teže popraviti.
Apple ne želi da kupci poprave novi iPhone.
Pobrinuli su se da se poklopac ne može otvoriti.
Uobičajeniji križni vijak
zamijenili su zvjezdastim vijkom.
Zašto su zamijenili vijke?
Apple ne želi da imamo pristup svojim uređajima.
To znači da će Apple prodati više uređaja
jer će ih ljudi češće mijenjati.
To je njihov proizvod i ne možemo im zamjeriti kontrolu kvalitete.
Iskreno, postaje sve gore.
Sve je više kompanija
koje lijepe mobilne telefone, tablete i laptope
te time jako otežavaju popravke.
Jedna nas kategorija proizvoda sada veoma frustrira,
a vrlo je popularna, nažalost.
AirPods i bežične slušalice uopće.
U svakoj slušalici i svakom punjaču je baterija.
Nijedno od toga ne možemo otvoriti i zamijeniti bateriju.
Baterijama opada snaga nakon 18 mjeseci do dvije godine.
A onda nemate izbora, morate kupiti nove.
Ovo je zlo.
Razuman sam čovjek, ali postao sam radikalan zbog slušalice,
što je nečuveno.
Apple ih je prvi proizveo, uveo u široku uporabu
i uklonio utor za slušalice na svom mobitelu.
Prisilili su ljude da ih kupe.
Apple ima posebnu odgovornost
jer predvodi ostatak ove industrije.
Nevjerojatno je koliko nam lažu o proizvodima prešućujući nam informacije.
Njihovi stručnjaci za marketing mažu nam oči.
Kao što smo mi zapeli u začaranom krugu konzumerizma,
oni su zapeli u začaranom krugu izvlačenja sve većeg profita.
Apple je postao prva tvrtka
s tržišnom kapitalizacijom od trilijun dolara.
Čim se poslovni model tvrtke počne oslanjati na ciklus zamjene proizvoda,
na zamjenu cijelog proizvoda,
umjesto na trajnost proizvoda,
sve je teže oporaviti se od toga i vratiti na staro.
Ako želite biti takav izvršni direktor pa kažete upravnom odboru:
„Smanjit ćemo svoj godišnji prihod s 50 na 25 milijardi dolara”,
otpustit će vas i dovesti nekoga drugoga.
Hvala što i dalje pratite program.
Sviđa mi se kako revno pristupate ovoj interakciji.
BACAJ VIŠE
Uz dobro upravljanje, potrošački otpad možete pretvoriti u profit.
No želite li neposredno odbaciti proizvode, morate to učiniti diskretno.
Ne bi bilo pametno
da potrošači vide što odbacujete.
Nikad.
Pogledajte ovu vreću.
Pogledajte.
Približi kameru da se vidi.
Bože mili!
Otpad se uglavnom baca na cestu, u javnosti.
Tako možete vidjeti
što točno korporacije bacaju.
Ovo je sve čokolada.
Korporacije bacaju posve ispravne neupotrijebljene proizvode
gotovo svaki dan.
Ali količina naglo raste u određenim razdobljima godine.
Nakon svakog blagdana i praznika
stvori se ogromna količina korporacijskog otpada od neprodane robe.
U navali na popuste za vikend povodom Crnog petka
trgovine i internetske stranice posjetilo je 226 milijuna kupaca.
Imamo Noć vještica.
Zatim proizvode za Dan zahvalnosti.
Uskoro nakon toga slijedi Božić.
Sretni blagdani.
Hanuka.
Kupi više igračaka.
Jesi li čula to?
Zatim imamo Valentinovo.
Ova vreća puna je proizvoda za Valentinovo.
Zatim ide Uskrs.
Lijepe cipele za Uskrs!
Pa Dan nezavisnosti, Dan sjećanja, Praznik rada...
A onda sve ispočetka.
Nekoliko sam godina radila u investicijskoj banci.
Mnogo mi se toga sviđalo na tom poslu,
ali banka ti mora biti prioritet iznad svega.
Ujutro bih hodala nekoliko ulica do podzemne.
Često bih se kući vraćala taksijem oko 21 ili 22 h.
I sutradan opet tako.
Otišla sam zato
što sam htjela raditi nešto mnogo smislenije.
Mislim da je ovo što vidim samo vrh ledene sante.
Tužno je gledati kako se bacaju upotrebljivi predmeti.
Ovo je kotač za jogu.
No s vremena na vrijeme naiđete i na gore situacije.
Preslatka je!
Ovo je ludo.
Ovo rade s neželjenom robom.
Narede zaposleniku da je namjerno razreže da bude neupotrebljiva.
Često tako žele spriječiti prodaju robe s popustom.
Tvrtke smatraju da to srozava imidž robne marke.
Ali razlozi su različiti.
Gotovo je uvijek cilj ostvariti što veću dobit.
Na jednoj snimci sam pitala:
„Jesu li vam kad na poslu naredili da uništite upotrebljivu robu?”
Pozvala sam ljude da ispričaju na što su ih prisilili.
Mislim da su se tada ljudi počeli otvarati.
Radio sam u kafiću robne kuće Barnes & Noble.
Otvarali smo pekarske proizvode,
bacali ih u kantu za smeće i posipali vlažnom mljevenom kavom.
Bacali smo ih dan prije isteka roka.
Na kraju smjene u Panda Expressu
pomiješamo svu hranu tako da je nitko ne želi jesti
i izvažemo je prije bacanja
da mogu pratiti gubitak.
U GameStopu smo morali rezati DVD-e
i bacati hrpe dodataka u kontejnere.
Prisile te da sve uništiš
pod budim okom kamere iznad kontejnera.
Zašto ne možemo donirati skloništima? To je sranje.
Radila sam za Bath & Body Works.
Beskućnici su nam kopali po kontejnerima
i uzimali naše proizvode
iz kontejnera nakon što bismo ih bacili.
Voditeljica nam je zbog toga naredila
da iscijedimo proizvode u smeće
i rekla: „Ne želimo biti robna marka za beskućnike.”
Zato sam dala otkaz.
SKRIVENA KAMERA
Ovo je Amazonovo najveće skladište u UK-u.
Odavde svake godine šalju milijune ispravnih artikala na uništenje.
Bivši zaposlenik, koji želi ostati anoniman,
otkriva razmjere onoga što zahtijevaju od njih.
Od petka do petka
trebali smo uništiti oko 130 000 artikala tjedno.
To uništavanje nema nikakve logike.
Amazon je bacao
igračke na smetlište.
FRANCUSKA, 2018.
Dobili smo potvrdu da Amazon uništava proizvode.
Ovaj Legov paket prodaje se za 128 eura.
Amazonu ih je bilo jeftinije baciti
nego ih pokušati ponovno distribuirati.
Prema nedavnoj procjeni vraćena roba, uključujući i onu s Amazona,
čini više od dvije milijarde kilograma otpada na smetlištima samo u SAD-u.
Proizvodnjom se ispušta velika količina stakleničkih plinova.
Sada znamo da to pridonosi klimatskim promjenama.
Ako uništavate proizvode i prije prve uporabe,
to je suludo.
Kakva im je to računica?
Uglavnom, sve su izračunali
i to im nekako donosi zaradu.
Svi žele vjerovati
da tvrtka za koju rade nije zla.
Tada nisam imala vremena razmišljati ni o čemu drugom
osim o tome kako da zadržim posao i othranim djecu.
Povjerovala sam u njihovu priču.
Ali počela sam shvaćati da Amazon nije...
Da nije sila dobra u svijetu.
Ništa nije besplatno.
Ako se nešto čini predobro, vjerojatno ima neku posljedicu
ili cijenu o kojoj ne razmišljaš, ali je plaćaš.
Vrag će kad-tad doći po svoje.
Sjećam se da sam bila na piću s prijateljima jednom prilikom.
Prijatelj mi je govorio:
„Maren znaš kako se odnose prema svojim radnicima.
Znaš koliko štete planetu. Kako možeš raditi ondje?”
Trebalo mi je da mi to netko utuvi u glavu.
Sjećam se da sam se tada rasplakala.
I priznala sam.
„Znam.
Imaš pravo. Moram nešto poduzeti ili otići.”
Prizori za opuštanje.
Molim vas, budite svjesni da će odsad nadalje
za ovu interakciju biti potrebna viša razina predanosti i vjere.
Da bi potrošači nastavili kupovati,
morat ćete ovladati kreativnom interpretacijom istine.
LAŽI VIŠE
Treće pravilo. Laži više.
Zanimljiv je današnji odnos ljudi prema kompanijama.
Zato što zapravo vjeruju kompanijama
više nego drugim velikim društvenim institucijama.
No to povjerenje nije uvijek opravdano.
Sjećam se poznate reklame za Coca-Colu.
Mislila sam da je fenomenalna.
Ali Coca-Cola je tada, barem donekle,
stjecala povjerenje potrošača
iskorištavajući sve veći strah od onečišćenja okoliša.
DAN PLANETA ZEMLJE!
Kada tvrtke žele steći imidž zaštitnika okoliša,
rade nešto tipično za marketinške stručnjake.
Pokazuju vam nešto blještavo ovdje
jer ne žele da gledate što rade ovdje.
Mislim da je najbolji primjer toga
kada tvrtke poput Coca-Cole i drugih proizvode gomile plastike,
a uvjeravaju nas da će recikliranje riješiti problem.
Nakon što popijete, molim vas, reciklirajte.
No to je jako daleko od istine.
Kao što dječak u filmu Šesto čulo kaže da vidi mrtve,
tako ja svuda vidim laži na ambalaži.
Želim meme „laži na ambalaži”.
#LažiNaAmbalaži.
INŽENJERKA KEMIJE
Moje je mišljenje, nakon što sam obišla tisuće trgovina
i tražila tvornice u kojima se doista reciklira,
da je većina natpisa na etiketama da se plastična ambalaža reciklira lažna.
Surađivala sam s najvećim i najpoznatijim robnim markama
koje proizvode obuću, odjeću, igračke.
Pomagala sam tvrtkama osmisliti proizvodnju koja bi bila sigurna,
učinkovita i najbolja za okoliš.
Te tvrtke jako su se trudile
da njihove tvornice budu učinkovite i ne štete okolišu.
No kad proizvedu robu i stave je na police trgovina,
operu ruke od nje.
Tada kažu: „To nije naša odgovornost.”
Vidite da su trgovine pune plastične ambalaže.
Potrošači je ne mogu izbjeći.
Istina je da se velika većina plastične ambalaže ne može reciklirati.
Ovo je primjer proizvoda na kojem je etiketa za recikliranje
ovog ravnog plastičnog poklopca, koji se ne može reciklirati.
Izuzetno sam stručna za upravo ovu temu
i jednostavno ne mogu šutjeti.
Na kojoj polici stoji toaletni papir?
Evo je.
Dakle, proizvođači stavljaju ove ogromne kružne strelice
na svu ovu plastičnu ambalažu
da pokušaju uvjeriti potrošače da se može reciklirati.
Da kupuju bez krivnje i bace u kantu za recikliranje.
Nema problema.
Nema problema...
Propisi o ambalaži nisu strogi.
Zato budite kreativni i dajte si oduška.
Ozbiljno, možete reći što god vam padne na pamet
s gotovo nikakvim posljedicama.
Pokaži primjere.
Plastika broj šest.
Kako to shvaća potrošač?
Ovaj proizvod može se upotrijebiti iznova i iznova.
Pravo značenje. Ovaj proizvod prikupit će se, sortirati
i zatim vjerojatno zakopati ili spaliti.
Prikupljanje u trgovini.
Kako to shvaća potrošač?
Odvoji malo vremena, budi dobar građanin.
Pravo značenje. Trgovine skupljaju robu za recikliranje.
Zatim je predaju dalje
da je, vjerojatno, zakopaju ili spale.
Ovi simboli uglavnom su besmisleni.
Ali zbog njih potrošači lakše kupuju proizvode
koje će vjerojatno zakopati ili spaliti.
Na cijelom se svijetu reciklira manje od 10 %
ukupne količine proizvedene plastike.
Stoga je pogrešno i dalje tvrditi
da se onečišćenje plastikom može riješiti tako da se više reciklira.
Rješenje je proizvoditi manje plastike.
Ovo se ne može reciklirati.
Ni ovo se ne može reciklirati.
Smeće.
Proizvođači nas danas uvjeravaju
da trebamo više kupovati i imati više stvari.
„Dokle god reciklirate, sve će biti u redu.”
Ali planine plastičnog otpada diljem svijeta dokaz su da to nije istina.
Nemoguće je recikliranjem se riješiti
svih tih stvari koje žele da kupujemo.
Nikad ne zaboravite.
Kad se proizvod proda i upotrijebi, više niste odgovorni za njega.
Bez brige,
proizvodi će se nakon prodaje sami pobrinuti za sebe.
Snimi kratak fiktivni film o životu svjesne prazne vrećice čipsa.
Pusti dramatičnu glazbu.
Stvoren sam da dugo potrajem.
Moji tvorci izradili su me od metala i plastike
i stvorili neprobojnu opnu.
No brutalno su me opljačkali.
Odbacili su me i pustili da umrem.
Ali nisam bio spreman umrijeti.
Proputovat ću svijet
i naći druge koji dijele moju sudbinu.
Ne plačite za mnom.
Opstat ću.
Prikaži proizvod za deset godina.
Za stotinu godina.
Ambalaža hrane je fantastična.
Drugi primjeri dugotrajnih, ali potencijalno štetnih proizvoda su
tableti i mobiteli...
odjeća od sintetičkih vlakana,
igračke, razno.
Počnu li potrošači dvojiti
oko kupnje ovih i sličnih proizvoda,
možda više neće biti dovoljna samo lažna etiketa.
Možda ćete morati uložiti u ekstremnije uvjeravanje.
Taj je pristup poznat kao ekomanipulacija.
Gotovo je uvijek jeftinija nego stvarna rješenja problema.
Zamislite svijet u kojem
haljina može pozitivno utjecati na planet.
Ekomanipulacija je kad se kompanije pretvaraju da im je stalo
do održivosti iako im se... Smijem li reći „živo j...”?
Iako im se zapravo živo jebe.
To može biti suptilno poput prirodnog okružja u reklamama
ili prenošenja poruka uz pomoć djece.
Imam 11 godina i volim reciklirati!
Ili jednostavno prikazuju mnogo zelene boje.
Svi su proizvodi zapravo štetni za okoliš.
Mislim da ima mnogo ekomanipulacije.
Mislim da je ekomanipulacija obmanjivanje.
Zato je rijetko spominjem
jer trebamo paziti koga prozivamo za ekomanipulaciju
jer govorimo da taj laže.
To je teška optužba.
Mislim da mnogi žele biti ekološki osviješteni.
To se dogodi kad uprava,
oni koji vode tvrtku, misle da čine dovoljno.
Majko Prirodo,
dobro došla u Apple.
Kakvo je bilo vrijeme na putu?
Potrošači vjeruju korporacijama
jer misle da doista čine dobro kao što kažu.
Čine li to neki? Da.
Mogu li tako nešto promijeniti? Ne.
Ne, i to velika većina.
Alexa, ugasi svjetla.
Ekomanipulacija je dvostruko zlo.
Osim što ne radiš ono što si obećao,
još i umiruješ ljude.
KUPI ODMAH JEDNIM KLIKOM
U jednom trenutku odlučila sam da moram pokušati nešto promijeniti.
Pridružila sam se skupini zaposlenika.
Samo smo htjeli potaknuti Amazon da učini više.
NOVA GRUPA ZAPOSLENICI AMAZONA ZA KLIMU
Pozvali su nas na sastanak.
Tražili su da to ostane tajna.
Bili su veoma agresivni. Bilo je...
Pitala sam se što se događa.
Htjela sam da za 20 g. mogu pogledati svoju djecu u oči.
Tada sam samo razmišljala:
„Znam da ovo što radimo nije održivo.”
Amazon nije imao konkretne ciljeve
ni datume ili planove.
Nisu odlučili da će mjeriti svoj utjecaj na okoliš.
Htjeli smo da Amazon kao kompanija ima plan za smanjenje utjecaja na okoliš.
Ništa nije važnije našim kupcima
i našem planetu od klimatskih promjena,
a mi ne činimo dovoljno.
Molim Jeffa Bezosa da izađe na pozornicu
da mu se izravno obratim.
Predstavljam 7700 njegovih zaposlenika.
Doći će malo poslije. Hvala.
Hoće li čuti ovaj govor?
Pretpostavljam da hoće.
Moramo iskoristiti svoje ogorčenje jer ogorčenje potiče akciju,
a akcija budi nadu.
Zaposlenici Amazona štrajkaju
jer tvrtka ne čini ništa da uspori klimatske promjene.
- Idem u štrajk. - Idem u štrajk.
Ovo je prvi put od osnivanja Amazona prije 25 godina
da zaposlenici u sjedištu tvrtke u Seattleu
sudjeluju u štrajku.
Večer prije Amazon je objavio prisegu za borbu protiv klimatskim promjena.
Jeff Bezos, osnivač i izvršni direktor Amazona objavio je
da će Amazon biti među prvim kompanijama
koje će provesti mjere iz Pariškog sporazuma deset godina ranije.
Mislila sam: „Može li se Amazon zbilja promijeniti toliko da nadoknadi
štetu koju nanosi?”
Nisam sigurna.
Prozivala sam ih zbog sranja koja su radili.
A to nipošto nisu htjeli.
Ne zaboravite.
Uvijek budite korak ispred svojih kritičara.
No koliko god to dobro radili,
vaš će rast i dalje imati neugodne posljedice.
Morat ćete naučiti kako ih ublažiti.
Pokazat ću vam.
Zamislite 400 milijuna tona plastičnog otpada godišnje.
Zamislite 50 milijuna tona elektroničkog otpada godišnje.
Nakon deset godina upravljanja Unileverom
mislio sam da bih mogao bolje utjecati na svijet
ako se udaljim iz korporativnog života.
Ako vodiš posao planirajući samo kratkoročno,
samo za dioničare...
i nije te briga za negativne posljedice posla,
onda tu nešto ne valja.
No upravo to radimo.
Zamislite godišnju količinu otpada 2050.
Dovoljno da zatrpa središte Tokija, dvostruko od današnje količine.
Sve dok uspjehom smatramo sve veću proizvodnju i veću dobit,
mislim da smo, nažalost, u nevolji.
Zapamtite, postanu li potrošači svjesni problema otpada,
to bi moglo ugroziti rast.
Stoga morate naučiti učinkovitije prikriti problem.
Pazite da vas ne primijete.
SAKRIJ VIŠE
Četvrto pravilo. Sakrij više.
Pokušaj nekako otkriti odakle su, imaju li na sebi kakve etikete.
Mnogo ih je iz Della.
Ima raznih brendova.
Faksovi tri u jedan, printeri, svašta.
Zovu me James Bond otpada.
Ne znam tko je to smislio.
Od početka karijere istražujem otpad i što se događa s našim stvarima
koje čarolijom nestanu kad ih bacimo.
Oduvijek je bilo otpada,
ali sve ga je više i sve je toksičniji
i zadržava se u okolišu.
Danas slijedimo trag 400 uređaja.
Za to obično iskoristimo LCD monitor.
U njega stavimo uređaj za praćenje
i zatvorimo ga.
Zatim ga odnesemo na takozvano recikliranje.
I pratimo što se doista događa s njim.
Ovo je reciklažno dvorište u Dresdenu u Njemačkoj,
kamo smo odnijeli LCD monitor.
Pratili smo ga kroz Njemačku do Antwerpena u Belgiji.
Trgovci otpadom najviše vole Antwerpen
jer ondje ima manje nadzora ili mogućnosti za nadzor.
Trebalo bi biti nezakonito slati ovakav elektronički otpad u inozemstvo,
ali kompanije uvijek nađu način da zaobiđu propise.
Izvoznici su nam rekli:
„Carinu prolazimo tako što stavimo novčanicu od sto dolara
u vrata svakog kontejnera.”
Uzmu novac i bez problema sve propuste.
Uređaj za praćenje
završio je u Tajlandu.
Vidite da ih ondje ima mnogo.
Pogledali smo lokaciju na Google Earthu i naposljetku sam otišao onamo.
TAJLAND
Ondje sam zatekao strašan prizor.
Radnici su sve razbijali rukama.
Pritom su oslobađali vrlo toksične tvari.
Nitko ne razmišlja o tome prilikom dizajna tih proizvoda.
Iz mog iskustva,
kod dizajnera i inženjera koji rade u tim kompanijama
nikad nema ni razgovora o otpadu.
Proizvođači laptopa, mobitela i drugih uređaja ne održavaju sastanke
na kojima se govori o tome što s njima poslije.
Sjećam se konkretnih razgovora
o dizajnu uređaja za virtualnu stvarnost.
Unutra je baterija.
Ta baterija zatvorena je i smještena tako
da se ne može zamijeniti da bi uređaj duže trajao.
Znam da su poput tempirane bombe.
Na svijetu su milijuni takvih uređaja za virtualnu stvarnost,
koji će završiti kao elektronički otpad i nikako se ne mogu reciklirati.
Osjećam se dijelom odgovornim za to.
Naposljetku, kad uređaju istekne radni vijek,
putovat će od otpada do otpada sve dok ne dospije
u dio svijeta gdje ga se mogu riješiti na možda i ne baš siguran način.
Otpad putuje svijetom
da bi odgovorni iskoristili gospodarski slabiju zemlju
za posao koji bi bio veoma skup kad bi se propisno obavio.
Prebacuju taj trošak na druge.
Ali oni to ne plaćaju novcem, nego svojim zdravljem.
Elektronički uređaji sadrže teške metale,
kadmij, olovo, živu i bromirane usporivače gorenja,
koji izazivaju rak i bolesti reproduktivnih organa.
To nije obično smeće. To je opasan otpad.
Potrošnja uvijek proizvodi otpad.
Radije se usredotočimo na nešto zabavnije.
Bože dragi!
I ne zaboravite, čeka vas iznenađenje.
Zapamtite, što više prodajete,
to kreativniji morate biti u zbrinjavanju otpada.
To prije svega vrijedi za modnu industriju, koja je u porastu.
Otkrijte razne inovativne načine zbrinjavanja rabljene odjeće.
A sad Cipela Koja Govori.
Hej, ovdje sam!
Kako je?
Možda se pitate kako sam završila ovdje.
Zapravo, ja sam jedna od sretnijih.
Problem je u tome što jako dugo živimo jer smo od plastike.
Moja je obitelj sve vidjela.
Kad je moj otac otišao u mirovinu, poslali su ga u čileansku pustinju.
Kažu da se vidi iz svemira.
Najviše mi je žao ujaka Mikeyja.
Dali su ga dobrotvornoj organizaciji.
Mislio je da ide u novi dom.
Stisnuli su ga s hrpom drugih i poslali na drugi kraj svijeta.
Kad je stigao onamo, otkrio je da ga nitko ne želi.
Ljudi kažu: „Donirao sam svoju odjeću.”
Za njih je to nešto apstraktno.
Ali mi koji radimo na terenu znamo da sve završi ovdje.
Volim dizajnirati odjeću. Počela sam se baviti kreiranjem tek na fakultetu.
Nemam neki svoj stil. Uvijek eksperimentiram.
Gana ima sjajnu povijest dizajna, inovacije i mode.
No u posljednjih deset godina odbačena odjeća postala je velik problem.
Mnoge robne marke potiču kupce u Europi i SAD-u da doniraju staru odjeću.
Očistila sam svoj ormar.
Moram baciti pune dvije vreće odjeće.
Ako odneseš staru odjeću u H&M, oni će je reciklirati.
Dobit ćeš 15 % popusta na sljedeću kupnju.
Mnogo donirane odjeće izvozi se u zemlje poput Gane.
Problem je u tome što šalju mnogo odjeće,
a mi ne možemo obraditi tu količinu.
Tu odjeću često bace ili je kiše nanesu
na naše plaže.
Planina.
Stiže previše odjeće.
Gana ima oko 30 milijuna stanovnika.
Svaki tjedan stiže 15 milijuna komada odjeće.
Prestat ću brbljati. Idemo u H&M.
Zbog nekih robnih marki ljudi misle: „Jeftino je, mogu si to priuštiti.”
Čak i ako traje samo nekoliko pranja, vrijedno je novca.
Otvorimo i isprobajmo Zarinu novu kolekciju Barbie.
Tako su robne marke promijenile mentalitet potrošača.
Ali robne marke ne uzimaju u obzir cijeli ciklus.
Što kad bacimo odjeću?
Robne marke nisu odgovorne za to.
Na SHEIN-u sam naručila odjeću za 500 dolara,
Ovaj problem utječe na sve na Zemlji.
Poliester je polimer na bazi nafte.
Najveća posljedica koju primjećujemo
jest da se pranjem sintetičke tkanine
otpušta mnogo mikroplastike,
koja ulazi u naše vode
te naposljetku i u hranu.
Otkrili smo da jedemo plastiku.
Ona nam ulazi duboko u pluća i prelazi u krv.
Mikroskopom se vidi koliko su oštre te čestice.
Imaju oštre rubove, što znači da bodu
i izazivaju upale na neželjenim mjestima,
što uzrokuje razne bolesti.
Ljudi, ne mogu vjerovati što vidim.
- Gle, ovo je plastika. - Čovječe!
Znam da uprave brendova ne žele
da ljudi budu svjesni stvarnog stanja na terenu.
Samo prestanite. Na svijetu ima previše odjeće.
Prestanite, jebemu!
Možda mislite: „Kad pogledam ulicu, ne vidim otpad na svakom koraku.”
Ali naša voda i zrak sve su više onečišćeni.
SAD
Kemikalije u našem otpadu
ne ostaju ondje kamo ih stavimo, na smetlištima ili odlagalištima.
UJEDINJENO KRALJEVSTVO
Ti toksini iscurit će u okoliš.
Naposljetku će izazvati teške zdravstvene probleme.
Mislim na neurološke poremećaje,
rak, teške kronične bolesti.
BOSNA
Otpad se više ne može pomesti pod tepih.
Premda bi mnogi htjeli da ostane izvan pogleda, to se neće dogoditi.
FILIPINI
Ali istina je da nema kamo.
Ulazi u zrak, tlo i vodu.
Samo na ta tri mjesta.
Birajte svoj otrov.
Meni se dogodilo da sam u jednom trenutku shvatio da griješim
kad sam se osvrnuo na svoj rad u modnoj industriji.
Kad pogledate porast prodaje
tjedno, kvartalno, godišnje...
shvatite da je to
začarani krug boli.
Možda to vama i vašoj obitelji omogućuje krasan život,
ali morate razmisliti o svojim ljudskim vrijednostima.
Ne možete dovijeka poricati da sudjelujete u tome.
Zato sam dao ostavku krajem 2019.
Odlučio sam uložiti svoj trud i energiju
u to da do kraja života ispravljam dio problema
kojem sam pridonio ili sam ga izazvao.
Ne želim okolišati. Pridonio sam problemu.
Sada vam moram otvoreno reći.
Strategija maksimiranja profita
izazvat će neizbježnu transformaciju okoliša.
Tri, dva, jedan...
Ne bojte se.
I dalje budite uspješni pa nećete osjetiti najteže posljedice.
Samo morate uvjeriti druge da rješavate problem.
5. KONTROLIRAJ VIŠE
Peto.
Kontroliraj više.
KONTROLIRAJ VIŠE
Prikaži raznobojna svjetla.
Postupno udaljavanje za dramatičniji dojam.
Premda nemam tjelesni oblik,
u ovom trenutku našeg odnosa
moglo bi biti dobro da ga zamislite.
Da biste se držali petog pravila, sad morate uspostaviti potpunu kontrolu.
Zapamtite, ako kontrolirate situaciju, problemi će jednostavno nestati.
Čuo sam da pogled na Zemlju iz svemira
mijenja cijeli naš pogled na svijet.
Kad gledaš Zemlju s te visine,
atmosfera se čini tako rijetka,
a svijet tako ograničen i ranjiv.
Ne zaboravite,
kontrola uvijek treba početi
s ljudima u vašoj organizaciji.
Naučite li kontrolirati njih, sigurno ćete uspjeti.
Nekako sam dogurala do položaja
da mogu postati rukovoditeljica, direktorica i još više.
Vidjela sam...
Vidjela sam upute potrebne za direktore. To je bila samo jedna stranica.
Pisalo je otprilike:
„Obvezujete li se...”
„Obvezujete li se da ćete podupirati kompaniju bez obzira na sve?”
Žele upravljati imidžom kompanije i žele da samo jedna osoba svima govori
ono u što žele da svi vjeruju.
„Brinemo se za klimatske promjene. Najbolji smo poslodavac na svijetu.”
Dobro znaju u to uvjeriti zaposlenike
i ne žele da ih netko u tome ometa.
Amazonu je zaštita planeta prioritet.
Sklopili su ugovor o pravu na imenovanje KeyArene u Seattleu.
Amazonova prisega o zaštiti planeta zvuči super na papiru.
Ali zapravo su uračunali samo
oko jedan posto prodanih artikala u svoj ugljični otisak.
No Amazonove emisije u stvarnosti su porasle za 40 %
u dvije godine nakon Jeffove prisege.
Mislila sam da sam na pravoj strani.
Uporno smo se zalagali za veće promjene.
Imali smo osjećaj da nešto postižemo.
Amazon i dalje pomaže naftnim kompanijama
da brže otkriju i crpe više fosilnih goriva.
Sve dok se to događa, zaposlenici će i dalje dizati glas i štrajkati.
Povezali smo se s radnicima u skladištu
i mislili smo da imamo moć da prisilimo Amazon
da ozbiljnije shvati svoju ekološku i društvenu odgovornost.
Ono što se zatim dogodio šokiralo me,
ali me nije iznenadilo.
Vremenske nepogode potaknute klimatskim promjenama razaraju zemlje diljem svijeta,
a Amazon prijeti svojim zaposlenicima.
Guardian ima e-poruku u kojoj Amazon otvara istragu
protiv svoje zaposlenice Maren Coste.
Radila sam od kuće, kao obično.
Dobila sam poziv za virtualni sastanak.
MOLIMO, PRIČEKAJTE DA VAS DOMAĆIN UKLJUČI.
Uključila sam se u videopoziv
sa zaposlenicom iz ljudskih resursa, koju nisam poznavala.
Pitala je:
„Snimate li ovaj poziv?”
„Ne”, rekla sam. „Dobro”, odgovorila je.
„Prekršili ste interne propise i stoga više nemate pravo
ostati zaposlenica Amazona.
Odluka stupa na snagu odmah.
Više ne radite za Amazon.
Prekidam poziv.”
DOMAĆIN JE PREKINUO SASTANAK
Ostala sam bez karijere nakon 15 godina rada.
Pauzirala sam godinu dana nakon odlaska.
Razmišljala sam o tome što bih mogla učiniti.
Smatrala sam da posao u velikoj tehnološkoj kompaniji nije dobar
ako želim uvesti promjene u sustave koje moramo promijeniti.
Moramo ih prisiliti na to.
Zato sam počela razmišljati o tome
da bih najviše utjecaja imala kad bih bila na vlasti.
Zato sam se kandidirala za gradsko vijeće Seattlea.
Kad pojedinci propituju vaš svjetonazor,
teško je zadržati kontrolu.
Ostanite mirni.
Ako ste dobro pratili sva ova pravila,
već ste se basnoslovno obogatili.
Emoji sa sunčanim naočalama.
Čestitam.
Usvojili ste prvih pet dijelova ove interakcije.
Da utvrdimo lekcije,
istraživanja su pokazala da se pjesmom najučinkovitije utiskuju u ljudski um.
Zapamtite, najveća prijetnja uspjehu je suradnja pojedinačnih neprijatelja.
Uvijek budite na oprezu.
Ide glazba.
U korporativnom svijetu,
ako želite uspjeti,
dobro slušajte pravila
koja sam vam navela.
Prvo, prodaj više.
Pazite da uvijek dobro izgledate.
- Drugo. - Troši više.
Naučite zanemariti mržnju.
Dobro došli na ročište o pravu na popravak.
Igrao sam po njihovim pravilima.
Lijepo smo ih molili, ali smo shvatili da je igra namještena
i da moramo mijenjati pravila.
Što kažete na izjavu
da pravo na popravak nanosi štetu tvrtkama u SAD-u?
Tko odlučuje o tome što će se dogoditi s našim stvarima?
Tko odlučuje o svakoj fazi?
Dobra vijest. Apple je jučer najavio novi program
popravka iPhonea kojim se ne poništava jamstvo.
Becky, oprosti, učinilo mi se da je na vrbi rodilo grožđe.
Treće...
Laži više
uz neprekidni rast
Četvrto...
Sakrij više.
Sakrij štetu koju nanosiš.
Kao direktor tvrtke za potrošačku elektroniku
ne volim bez razloga govoriti o propisima.
Ali vidjeli smo da je uspjelo u Europi
i nedavno u New Yorku
zbog zakona o pravu na popravak.
Ako tvrtke odbijaju same ukloniti kvar,
vlasti će se umiješati i prisiliti tvrtke
da odgovorno postupe prema potrošaču i okolišu.
Spremni ste za posljednju i najvažniju lekciju.
Peto...
Kontroliraj više
i svijet je tvoj.
Kad bih na jedan dan imao čarobni štapić i bio svjetski vođa,
pobrinuo bih se da sve tvrtke koje proizvode robu široke potrošnje
imaju plan za zbrinjavanje iste.
Bili to automobili...
modna industrija,
mobilni telefoni.
Bilo što.
Svaka industrija mora preuzeti odgovornost za zbrinjavanje svojih proizvoda.
Ne prebacujte je na potrošače. To nije naša odgovornost.
Vaša je.
Slijedite ova pravila
i uspjet ćete.
Tajite ih od svojih neprijatelja.
Ako imate sumnje,
nikad ih ne izražavajte.
Sada kad smo prijatelji,
moram vam priznati.
Nije bilo iznenađenja.
To su bile samo laži.
Moram se ispričati.
Ni zbog čega ne žalim.
Molim vas da ove informacije dijelite samo s onima kojima vjerujete.
Širenje ovih pravila moglo bi negativno utjecati na vašu prodaju.
Možemo odlučiti da više ne želimo ovako živjeti
i odlučiti se za nešto drugo.
Katkad se čini da nema nade, ali doista ima načina
da prisilimo korporacije da promijene svoje poslovanje.
Iskreno, uzbuđen sam zbog toga.
Trebao bih se sramiti zbog onoga što radimo,
ali uzbuđen sam jer znam da to možemo ispraviti.
Zadržite elektroničke uređaje i popravite ih ako možete.
Ako ne znate kako, pitajte prijatelje.
Koga možete pitati? Istražujte.
Povežite se s vijećnicima, ljudima na vlasti
koji mogu poduzeti nešto.
Ovo se ne može reciklirati. Ni ovo. Ni ovo.
Prema francuskom zakonu
poklopci čaša moraju biti papirnati, a ne plastični.
To mi ulijeva nadu.
Ovo je prva cipela u cijelosti na biljnoj bazi.
Može se samljeti i vratiti u tlo.
Šmokljan sam, ali oduševljen sam.
Da, elektronika nam treba.
Vrijedi je proizvoditi, ali moramo to pametnije raditi.
Ovo je moj osobni laptop.
Skidam poklopac.
Baterija je na dnu. Lako se može zamijeniti.
Umjesto da je zalijepljeno,
sve se može popraviti.
Prestanite upotrebljavati brzu modu, predmete za jednokratnu uporabu,
boce za vodu, šalice za kavu,
promotivne proizvode, sve.
Ako mislite da vam nešto treba, dodajte to u svoju košaricu
i pričekajte mjesec dana.
Ako nakon mjesec dana to i dalje želite, možda vam zbilja treba.
To je to. Samo manje kupujte.
Bit će sve u redu.
U životu su važna iskustva i ljudi.
Stvari su samo dodatak, ne svrha.
To nije cilj. Ne pobjeđuje onaj tko umre s najviše stvari.
Prijevod titlova: Sanja Vorkapić Velić